HILLSONG TV: Kahden kauppa on kolmannen korvapuusti 1/2
Missä odottamattomassa paikassa voimme löytää Jumalan?
Mikä muotoilee elämäsi ilmapiirin?
Mitä odotat Jumalalta?
Mitä jos Jumala kutsuisi sinut paik- kaan tai tilanteeseen, jota halveksit?
Kamppailisitko osoittaaksesi Jumalan armoa, myötätuntoa ja rakkautta?
Maailma on täynnä erimielisyyttä.
Kiitos Herran, hyväksyntämme ei tarvitse perustua yksimielisyyteen.
Mukavaa, että katsot Hillsong TV:tä. Uskon, että tämä voi siunata sinua.
Tahdon puhua ajatuksesta "kahden kauppa on kolmannen korvapuusti".
Kahden kauppa on kolmannen korvapuusti.
Ap. t. 10 on radikaali luku.
Se luku rikkoo kaikki jaottelut ja säännöt. Se yhdistää ihmiset, -
joiden historiallisesti ei pitäisi olla yhdessä samassa huoneessa.
Tarina kertoo italialaisesta sotilaasta, sadanpäämiehestä, -
joka edusti tunkeilevana ja sortavana pidettyä armeijaa.
Toinen henkilö oli juutalainen kalastaja, -
jota pidettiin oppimattomana ja kouluttamattomana.
Kreikan sana on kirjaimellisesti idiotes.
Jotkut siis pitäisivät tuota henkilöä idioottina.
Kaksi ihmistä erilaisista maailmoista.
Vaikka he ovat eri olosuhteista, kumpikin on omistautunut.
Kummallakin on Jumalan-nälkä. Kumpikin rukoilee.
Kumpikin on saanut unia ja näkyjä Jumalalta.
Pietari oli se juutalainen kalastaja. Historia kertoo näin -
jakeissa Ap. t. 10:9―14: -
"Ja seuraavana päivänä, kun he olivat matkalla ja lähestyivät kaupunkia, -
nousi Pietari noin kuudennen hetken vaiheilla katolle rukoilemaan..."
Se oli erään nahkuri Simonin kodin katto.
"...Ja hänen tuli nälkä, ja hän halusi ruokaa.
Mutta sitä valmistettaessa hän joutui hurmoksiin.
Ja hän näki taivaan avoinna ja tulevan alas astian, -
ikäänkuin suuren liinavaatteen, -
joka neljästä kulmastaan laskettiin maahan.
Ja siinä oli kaikkinaisia maan nelijalkaisia -
ja matelijoita ja taivaan lintuja. Ja tuli ääni, joka sanoi hänelle: -
'Nouse, Pietari, teurasta ja syö'. Mutta Pietari sanoi: 'En suinkaan, Herra; -
sillä en minä ole ikinä syönyt mitään epäpyhää enkä saastaista'."
"Minulle se on tavallista. Olen parempi kuin se.
Se on epäpuhdasta ja likaista. Sellainen on alhaista minulle."
Pietari sanoi: "En koskaan tee niin."
Ap. t. 10:15: "Ja taas ääni sanoi hänelle toistamiseen: -
'Minkä Jumala on puhdistanut, sitä älä sinä sano [tavalliseksi]'.
Keitä ihmisiä pitäisimme tavallisena, -
ehkä sen vuoksi, miten he uskovat, ajattelevat ja toimivat -
tai millainen moraali, etiikka, oppi tai teologia heillä on?
Keitä sinä pitäisit tavallisina?
Ehkä et käyttäisi siitä sanaa "tavallinen".
Saatat pukea sanan hengellisempään muotoon.
Tämä on radikaali luku, koska Jumala tuo yhteen ihmisiä -
aivan eri maailmoista ja uskonnollisista oloista.
Kaikki heidän taustassaan huutaa: "Näin ei pitäisi tapahtua."
Jumala antaa Pietarille unen, jossa on kaikkea, -
mitä kunnon juutalaispojan ei pitäisi syödä eikä koskea.
Kiemurtelevia, nelijalkaisia ja muita eläimiä, -
joita ei saanut koskea saati syödä.
Jumala ei puhunut unen kautta eläimistä vaan ihmisistä.
Toinen mies ei ollut juutalainen.
Hän oli niitä, joita pidettiin saastai- sina, tavallisina. Hänkin näki unen.
Ap. t. 10:3―6: "Hän näki selvästi näyssä, -
noin yhdeksännellä hetkellä päivästä, Jumalan enkelin, -
joka tuli sisään hänen tykönsä ja sanoi hänelle: 'Kornelius!'
Tämä loi katseensa häneen ja sanoi peljästyneenä: 'Mikä on, Herra?'
Enkeli sanoi hänelle: 'Sinun rukouksesi ja almusi -
ovat tulleet muistoon Jumalan edessä. Niin lähetä nyt miehiä Joppeen -
noutamaan eräs Simon, jota myös Pietariksi kutsutaan; -
hän majailee nahkuri Simonin luona, jonka talo on meren rannalla.
[Hän kertoo sinulle, mitä sinun pitää tehdä.]"
Tämä on ihmeellinen kertomus.
Se on ihmeellinen, koska se tuo erilaisia ihmisiä yhteen.
Nykyään kyse ei välttämättä ole juutalaisesta ja ei-juutalaisesta.
Mutta joidenkuiden välillä on esteitä, -
jotka on nähtävillä nykymaailmassa 2000-luvulla.
Ketä emme koskisi, kenen suhteen este on liian suuri sen vuoksi, -
millainen hän on ja millainen itse olen? Ketä en voisi koskea?
Kenen maailmasta oma maailmani on niin erilainen, -
että pelkkä ajatus koskemisesta puistattaa?
Matt. 18:ssa puhutaan siitä, että kaksi sopii ja kolme kokoontuu.
Matt. 18:19―20: "Jos kaksi teistä maan päällä keskenään sopii -
mistä asiasta tahansa, että he sitä anovat, -
niin he saavat sen minun Isältäni, joka on taivaissa.
Sillä missä kaksi tahi kolme on kokoontunut minun nimeeni, -
siinä minä olen heidän keskellänsä."
Siinä puhutaan kahden sovusta ja kolmen kokoontumisesta.
Mitä käy kun kaksi on yhtä mieltä, mutta kolme kokoontuu?
Mitä käy, kun emme aina ole kaikesta samaa mieltä?
Mitä enemmän ihmisiä, sitä suuremmat mielipide-erot.
Mieti, jos kaikkien täällä pitäisi olla yhtä mieltä kaikesta.
Olemme eri mieltä monista asioista.
Jos ajatellaan poliittista vakaumustani tässä maassa, -
yhtä mieltä kanssani olisi enimmillään noin 47 % kansasta.
Alle puolet. En ole yhtä mieltä monien kanssa.
Entä urheilu? Minusta parhaat joukkueet ovat -
jalkapallossa Chelsea Englannin Valioliigasta, -
rugbyliigassa Parramatta Eels, AFL:ssä The Sydney Swans, -
rugbyssa The All Blacks ja Super Rugby:ssa The Warathas.
Kuka on eri mieltä?
Asun Sydneyssä. Se on maailman paras kaupunki.
Mitä melbournelaiset ajattelevat? Entä Brisbanen asukkaat?
Eräs hyvin tahdikas henkilö sanoi sen näin: -
"Sydney on Australian hienostunein kaupunki, -
Melbourne tyylikkäin ja Brisbane vain kuumin.
Mutta emme ole kaikki samaa mieltä.
Pidän kovasti kriketistä.
Jotkut amerikkalaiset pitävät minua hulluna, kun tykkään kriketistä, -
sillä totta puhuen täällähän te kaikki 330 miljoonaa olette, -
joilla on maailmanmestaruussarja 7 miljardin ihmisen maailmassa.
Mutta olette onnellisia ja hyvä niin.
Emme aina ole yhtä mieltä. Entäpä teologisesti?
Jos pitäisi olla täysi yksimielisyys, kiviä lentelisi täällä puolin toisin.
On eri uskomuksia tempauksen ajankohdasta.
Toiset eivät ole edes kuulleet sanaa "eskatologia".
Osa on kalvinisteja, toiset armeniolaisia.
Osa uskoo armolahjoja olevan nyt, toisten mielestä ne ovat lakanneet.
Olemme eri mieltä monista asioista. Pitäisikö meidän olla samassa tilassa?
Kuulummeko yhteen? Kuinka voimme olla yhdessä, jos olemme erimielisiä?
Emme koskaan ole yhtä mieltä, jos se on ainoa asia, -
johon yhteytemme perustuu, että kaksi on yhtä mieltä.
Mutta Jeesus sanoi: "Missä kaksi tai kolme kokoontuu minun nimessäni."
Kokoontumisen voima ei koskaan ole täysi yksimielisyys.
Sen on oltava Hänen nimensä. Kaikkia nimiä korkeampi nimi, Jeesus.
Rukoilen, että emme rakenna yhteyttä tässä maassa yksimielisyydelle, -
koska silloin seurakunta pysyy pirstoutuneena, rajallisena -
ja vähäisempänä kuin se voisi olla. Rukoilen, että kokoonnumme -
nimen ympärille. Paikan ja oppien nimet eivät riitä.
Sen on oltava Jeesuksen nimi, -
sillä se nimi mahdollistaa sen, että voimme kokoontua.
Se on kaikkia nimiä korkeampi nimi. Erimielisyyksiä on kaikissa asioissa.
Minulla on kolme lastenlasta. Kaksi on siskoja ja yksi näiden serkku.
Kahdella on mauritiuslainen äiti, yhdellä fidžiläinen isä.
Kaksi on 3-vuotiaita esikoululaisia, yksi 5-vuotias menossa kouluun.
He eivät ole kaikki samalla viivalla, mutta he leikkivät yhdessä aika hyvin.
Kunpa seurakunta leikkisi paremmin yhdessä.
Olisimmepa yhtä hyviä leikkimään yhdessä kuin lapset.
On vain yksi nimi. Hänen nimensä on Jeesus.
Internetin mukaan yksi kolmesta avioliitosta päättyy eroon.
Yksi henkilö on erilainen kuin kaksi muuta.
Toivottavasti tilasto on erilainen täällä.
Yksi kolmesta naisesta pahoinpidel- lään ainakin kerran. Kauhea tilasto, -
mutta niin internet kertoo. Yksi kolmesta naisesta tekee abortin.
Sitten kevyempään: yksi kolmesta katuu tatuoinnin ottamista.
Helppo ratkaisu on olla ottamatta tatuointia.
Yksi kolmesta nuoresta Iso-Britanniassa ei tiedä, -
mistä pekoni ja maito tulevat.
Näin kertoo internet.
Eroavaisuuksia ei ole vaikeaa keksiä. Luvussa Ap. t. 10 -
kyse ei ole eläimistä ja siivekkäistä eläimistä vaan ihmisistä.
Siitä, että evankeliumi lähti Joppesta ja tavoitti esimerkiksi meidät, -
jotka emme muuten olisi sitä kuulleet.
Joppe tarkoittaa kaunista.
Joppessa oli paljon sellaista, mikä ei ole kovin kaunista.
Pietari oli nahkuri Simonin kotona.
Se oli toinen paikka, jossa Pietarin ei olisi pitänyt olla, -
sillä nahkuri käsittelee eläinten raatoja.
Sekin oli saastaista. Pietari ei olisi saanut koskea sellaiseen.
Joppe oli haiseva paikka. Miksi sitä kutsuttiin kauniiksi?
Koiran ulostetta sekoitettiin eläinten ruhoihin nahkaa tehtäessä.
Paikka haisi.
Siellä ei ollut suolavettä, koska suolaa käytettiin -
epäpuhtauksien puhdistamiseen ja lika huuhdottiin mereen.
Luonnollisesti katsoen Joppe ei ollut kovin kaunis.
Pietari oli nahkuri Simonin talossa. Hän rikkoi monia sääntöjä.
Seurakunnan on aika alkaa rikkoa vähän sääntöjä, -
jotta tavoitetaan tavoittamattomia, kohdataan kohtaamattomia, -
ylitetään kuiluja, joita ei tahdota ylittää ja jotka oikeutamme sillä, -
miten uskomme, ajattelemme ja koemme.
Mitä jos kokoontuisimme Jeesuksen nimeen, avaisimme syliämme hiukan -
ja kuuntelisimme jaetta Room. 10:13 -
"Jokainen, joka huutaa avuksi Herran nimeä, pelastuu." Luojan kiitos, -
evankeliumin kehonkieli ei koskaan ole puolusteleva eikä syyttävä.
Seurakuntaa ei kutsuttu sääntöjen toimeenpanijaksi -
vaan armon linnakkeeksi.
Valtakunnan kehonkieli sanoo: "Kuka tahansa saa tulla."
Jokainen, joka huutaa Herran nimeen, pelastuu.
Seurakunnan on aika sallia mukavuuden tulla hieman häirityksi.
Lähetyssaarnaaja C. T. Studd, joka oli hyvä kriketinpelaaja, -
sanoi: "Joku tahtoo purjehtia lähellä kirkon kellon ääntä.
Minä mieluummin pitäisin pelastus- pistettä metrin päässä helvetistä."
Asetummeko mukavien muurien sisälle kanssa niiden, -
jotka ajattelevat, näyttävät ja uskovat kuin me, vai olemmeko sellaisia, -
joista C. T. Studd sanoo, että he tahtovat sellaisen hengen, -
joka saa heidät elämään pelastus- pisteenä metrin päässä helvetistä?
Nuoret kirjoittivat laulun Lifeline ("Pelastusköysi"). Siinä sanotaan: -
"Tienviereltä mut otit, kutsuit omaksi. Pelastusköyden heitit, kotiin kannoit.
Jeesus, tahdon vain sut. Tahdon vain sut.
Taakse horisontin kaukaisuuteen katson.
Olet hopeainen kajo myrskypilven reunalla.
Jeesus, tahdon vain sut. tahdon vain sut.
Haaksirikkoinen meren myrskyssä -
ajelehdin, kunnes mut pelastit."
Siinä kuvataan ihmistä, joka on kaukana Jumalasta -
ja jolle Jeesus heittää pelastusköyden.
Ollaan sellaisia seurakuntia, pastoreita ja uskovia, -
jotka keskittyvät heittämään ihmisille pelastusköysiä.
Vuosia sitten tapahtui onnettomuus Washington D.C.:ssä Potomac-joella,-
joka on jäisen kylmä talvisin.
Jotkut teistä muistavat, kuinka lentokone syöksyi jokeen -
ja ihmiset joutuivat jäiseen veteen hukkumaan.
Ihmisiä tuli paikalle. Eräs toimistotyöntekijä uhrasi henkensä -
ja hyppäsi hyiseen veteen antamaan ihmisille pelastusköyden, -
jotta heidät voitiin vetää rantaan yksi kerrallaan, -
kunnes lopulta hän menetti henkensä.
Jeesus antaa meille pelastusköyden. Se maksoi Hänen henkensä.
Olemmeko liian ahdaskatseisia ja syr- jiviä, ettemme heitä pelastusköysiä, -
joilla voimme tavoittaa kansojen, kulttuurien ja alakulttuurien tarpeet?
Tavoittaa ihmiset, joita pidämme niin kaukaisina meistä itsestämme, -
ettei meillä ole mitään yhteistä.
Mikä tragedia se onkaan. Mitä jos mies olisi vain seissyt joenpartaalla -
heristämässä sormea ja kertomassa, mitä hukkuvat olivat tehneet väärin?
Hän antoi heille pelastusköyden.
Tahdon olla sellaisen seurakunnan pastori, -
joka ei puhu blogeissa muiden virheis- tä ja siitä, mitä heidän pitäisi tehdä -
ja miksi emme voi kokea yhteyttä. Tahdon meille evankeliumin hengen, -
joka on ketään syrjimätön ja sanoo syli avoinna: "Kuka tahansa saa tulla."
Olin vaimoni Bobbien kanssa New Yorkissa.
Saimme kutsun seurakuntaamme siellä.
Eräs vaikutusvaltainen mies tuli seurakuntaan.
Se oli hullu juttu. Carl Lentzillä oli hulluja ideoita.
Hän tahtoi vesikasteen, mutta olimme Manhattanilla.
Missä siellä voi kastaa ketään?
Siellä oli hyvin hieno yökerho. Se lienee valikoivimpia yökerhoja siellä.
Yökerholla on uima-allas. Lentz keksi, että siellä voisi kastaa ihmisiä.
Nyt puhutaan siis oikeasti saastaisesta paikasta.
Sen puhdistamiseen tarvitaan Herraa, jos tahtoo kasteen siellä.
Mutta he järjestivät sen niin, että pääsimme yökerhoon.
Minä olen 60, Bobbie paljon nuorempi. Menimme paikalle -
ja siellä näki kaikenlaisia hiustyylejä. Siellä oli itse asiassa homojen ilta.
Me taisimme hieman erottua joukosta.
Mutta menimme sinne ja opin, että yökerhoillakin on luokitukset.
Ravintolat saavat Michelin-tähtiä, yökerhot luokitellaan yhdestä sataan.
Kaikkein tasokkaimmat yökerhot -
ovat kaikkein valikoivimpia.
Toisin sanoen, jos todennäköisyys päästä sisään on yksi sadasta, -
se on kaikkein tasokkain yökerho. Luokitus perustuu valikoivuuteen.
Kuljimme monenlaisten ihmisten ohi sisään. Siellä oli kauniita ja rohkeita.
He eivät päässeet sisään, mutta me pääsimme. Olimme yksi sadasta.
On jännää, että maailma luokittelee asiat valikoivuuden perusteella. -
mutta meidän, seurakunnan, pitäisi olla tunnettu valikoimattomuudesta.
Siitä, että olemme syli avoinna ihmisille.
Pitäisi ajatella päinvastoin kuin maail- ma, jos oikeasti osoittaa ilosanomaa.
Ap. t. 1:ssa Jeesus on nousemassa taivaaseen. Hän sanoo läheisilleen: -
"Älkää lähtekö Jerusalemista." Hän alkoi puhua Pyhästä Hengestä.
He ajattelivat: "Palautetaanko Jerusalemin valtakunta ennalleen?"
Mutta Jeesus sanoi: "Kun Pyhä Henki tulee teihin, niin te saatte voiman, -
ja te tulette olemaan minun todistajani sekä Jerusalemissa -
että koko Juudeassa ja Samariassa ja aina maan ääriin saakka."
Se oli pikakatsaus Apostolien tekoihin.
Luvussa 10 ilosanomaa alettiin viedä sinne, -
minne sen ei uskottu koskaan voivan mennä. Kutsumme on viedä se sinne,-
minne emme uskoisi sen koskaan voivan mennä.
En tarkoita vain kaukaisia viidakkoja toisella puolen maailmaa -
vaan kotimaan ja -kaupungin ja oman yhteisön kulttuureja ja alakulttuureja.
Että meillä siellä olisi sellainen sydän, -
joka ei valikoi vaan sanoo: "Jeesuksen nimessä me kokoonnumme, -
jotta kaikki saavat tietää, että kaikki saavat tulla."
Maailma on täynnä erimielisyyttä. Aina löytää jotakin, mistä on eri mieltä.
Yhteisön ja ystävyyden rakentaminen -
ja ilosanoman vieminen Jeesuksesta ei voi perustua sille, -
mistä asioista olemme samaa mieltä ja mistä emme.
Muuten maailmamme on hyvin pieni. Raamattu sanoo, -
että jos kaksi sopii jostakin Hänen nimessään, Hän vastaa rukoukseen.
Mutta lisäksi Raamattu sanoo: "Missä kaksi tai kolme kokoontuvat".
Monesti on niin, että mitä isompi piiri, sitä enemmän on erimielisyyksiä.
Kiitos Herran, kokoontumisemme ei perustu yksimielisyyteen -
vaan Jeesuksen nimeen, kaikkein korkeimpaan nimeen.
Älä elä erimielisyyksissä. Älä rakenna elämääsi sen varaan, -
mistä olet samaa mieltä ja mistä et.
Sanomasta voi tehdä todella ruman Jeesuksen seurakunnassa, -
vaikka Jumala teki viestistä kauniin. Se on sanoma Jeesuksesta.
Pietari ja Kornelius tulivat ihan eri lähtökohdista.
Toinen oli italialainen sotilas, toinen juutalainen kalastaja.
Mutta kumpikin rakasti Jumalaa.
Heidän tiensä yhtyivät maailmaa järkyttäneellä tavalla.
Seurakunnan pitää tavoittaa ihmisiä, joita ei ennen ole tavoitettu.
Tavoittaa niitä, joita Jumala rakastaa, tahtoo siunata ja tahtoo pelastaa.
En koskaan tahdo olla sellainen kristitty, -
jonka kehonkieli on syyttävä sormi tai puolustuskanta.
Rukoilen, että meillä aina olisi evankeliumin kehonkieli.
Se sanoo syli avoinna: "Kuka tahansa saa tulla Herran luo."
Mikä on kantasi siitä? Onko sinulla sama asenne armosta -
toisia kohtaan kuin Jeesuksella on sinua kohtaan?
Aloin tehdä rikoksia hyvin nuorena. 15-vuotiaana aloin myydä huumeita.
Etenin pelissä melko nopeaan.
Pääsin asemaan, jossa myin huumeita laajalla tasolla.
Vasta 18-vuotiaana olin elämässäni aallonpohjalla.
Näin ison ristin seurakuntarakennuksen julkisivulla.
Kun katsoin sitä ristiä, jokin sisälläni muuttui.
Sanoin: "Jumala, en tunne sinua, mutta tarvitsen sinua."
Viikon sisään sain syytteen ja jouduin vankilaan joksikin aikaa.
Siellä tajusin, että minut johdatettiin sinne tehtävään.
Aloin pitää seurakuntaa siellä. Aloin saarnata.
Sain näyn, että tähän minun pitää tähdätä.
Kun lähdin vankilasta, aloin etsiä seurakuntaa, mutta minusta tuntui, -
että minut nähtäisiin sellaisena, jota ei voi ottaa mukaan yhteisöön.
Sitten joku pastori Hillsongista lähestyi minua ja antoi kutsun.
Häntä ympäröivä armo vangitsi minut. Hän ei osoittanut syyttävällä sormella -
vaan hän oli täynnä rakkautta, joka veti minua Isän puoleen.
Hän otti minut siipiensä suojaan, ja se antoi voimia.
Olen nykyisin yrittäjä.
Minulla on pääomasijoituksia johtamissani yrityksissä vankilatyössä.
Huolehdin palveluista vapautuville. Autan poikia pääsemään jaloilleen.
Joillakuilla heistä on oma yritys ja heillä menee hienosti maailmassa, -
ja se inspiroi minua jatkamaan tätä.
Seurakunnalta ja Jumalalta saamani armo oli ansaitsematonta.
Jos ihmiset eivät olisi uskoneet ja seisseet rinnallani vaikeina aikoina -
ja avustaneet minua ja uskoneet minuun, en olisi tässä tänään.
Tienviereltä mut otit, kutsuit omaksi
Pelastusköyden heitit, kotiin kannoit
Jeesus, tahdon vain sut tahdon vain sut
Taakse horisontin kaukaisuuteen katson
Olet hopeainen kajo myrskypilven reunalla
Jeesus, tahdon vain sut tahdon vain sut
Haaksirikkoinen meren myrskyssä ajelehdin, kunnes mut pelastit
Jalkani kalliolle asetit
Kun otteen menetin rakkaus piti kiinni
Pahimpani ei muuttanut mieltäsi
Syyllisyys ja häpeä hukkui armoosi
Tienviereltä mut otit, kutsuit omaksi
Pelastusköyden heitit, kannoit kotiin
Jeesus, tahdon vain sut tahdon vain sut
Taakse horisontin kaukaisuuteen katson
Olet hopeainen kajo myrskypilven reunalla
Jeesus, tahdon vain sut tahdon vain sut
UUTTA OPETUSTA -
PASTORI BRIAN HOUSTONILTA NO OTHER NAME -CD:LLÄ
Kun sanotaan, ettei ole toista nimeä, -
ymmärrä, että kaikki suoja, turva, huolenpito, auktoriteetti ja voima, -
jota tarvitset, on sinun sen ihanan nimen, Jeesuksen, kautta.
Siinä nimessä on jotakin erityistä. Jeesus.
Seuraava paikallisjuna 6 Brooklyn Bridge ― City Hall -asemalle -
saapuu kahden minuutin kuluttua.
Kristus, tässä olemme Kuolemansa kautta me elämme
Jeesuksen nimessä Jeesuksen nimessä
Masennus lakkaa Vangit vapautetaan
Jeesuksen nimessä Jeesuksen nimessä
Kiitos seurastanne. On kaunista avata elämä Jeesuksen armolle.
Rukoilen, että emme näkisi itseämme Jumalan sääntöjen toimeenpanijoina -
vaan Jumalan armon osoittajina, -
jotka tuovat kaikenlaisten ihmisten ulottuville saataville sen armon, -
jonka olemme itse saaneet Jeesukselta.
Siunausta ja kiitos seurasta. Ensi kertaan.
Suomennos: Maija Tuukkanen